Document ID: 32005R1009

32005R1009
L 170/31
JURNALUL OFÍCIAL AL UNIUNII EUROPENE
REGULAMENTUL (CE) NR. 1009/2005 AL COMISIEI
din 30 iunie 2005
de modificare a Regulamentului (CE) nr. 2799/1999 de stabilire a normelor de aplicare a Regulamentului (CE) nr. 1255/1999 al Consiliului privind acordarea de ajutoare pentru laptele degresat și laptele praf degresat pentru hrana animalelor și vânzarea acestui tip de lapte praf degresat
COMISIA COMUNITĂȚILOR EUROPENE,
având în vedere Tratatul de instituire a Comunităților Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolele 10 și 15,
întrucât:
(1)
Articolul 7 alineatul (1) din Regulamentul (CE) nr. 2799/1999 al Comisiei (2) stabilește nivelul ajutorului pentru laptele degresat și laptele praf degresat pentru hrana animalelor, ținând seama de factorii menționați la articolul 11 alineatul (2) din Regulamentul (CE) nr. 1255/1999. În perspectiva reducerii prețului de intervenție pentru laptele praf degresat de la 1 iulie 2004, este necesar să se reducă valoarea ajutorului.
(1)
Prin urmare, Regulamentul (CE) nr. 2799/1999 ar trebui modificat în consecință.
(2)
Comitetul de gestionare a laptelui și produselor lactate nu a emis aviz în termenul stabilit de președinte,
ADOPTĂ PREZENTUL REGULAMENT:
Articolul 1
La articolul 7 din Regulamentul (CE) nr. 2799/1999, alineatul (1) se înlocuiește cu următorul text:
„(1) Ajutorul se stabilește la:
(a)
2,42 EUR per 100 de kg de lapte degresat cu un conținut de substanță proteică mai mare decât 35,6 % în extract uscat fără grăsime;
(b)
2,14 EUR per 100 de kg de lapte degresat cu un conținut de substanță proteică mai mare decât 31,4 %, dar mai mic decât 35,6 % în extract uscat fără grăsime;
(c)
30,00 EUR per 100 de kg de lapte praf degresat cu un conținut de substanță proteică mai mare decât 35,6 % în extract uscat fără grăsime;
(d)
26,46 EUR per 100 de kg de lapte praf degresat cu un conținut de substanță proteică mai mare decât 31,4 %, dar mai mic decât 35,6 % în extract uscat fără grăsime.”
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 iulie 2005.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 iunie 2005.

Labels: 17
6